text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000005", "text": "Sku\u0301laprogrammi\u00f0 sny\u0301r seg um haturstalu, n\u00e6mingar hoyra m.a. fra\u0301 eini ungari kvinnu vi\u00f0 myrkari hu\u0301\u00f0, i\u00f0 grei\u00f0ur fra\u0301, um ta\u00f0 at vera myrk i\u0301 einum sera hvi\u0301tum samfelagi. Hvussu hon hevur veri\u00f0 fyri rasismu og hvussu ta\u00f0 kennist."}, {"text_idx": "#000006", "text": "Ein tv\u00f8rkyndur ma\u00f0ur, i\u00f0 er uppvaksin i\u0301 eini muslimskari familju i\u0301 Gellerupparken i\u0301 A\u030arhus, grei\u00f0ur fra\u0301 um si\u0301n uppv\u00f8kstur, og eitt umbo\u00f0 fyri LGBT F\u00f8royar tosar um haturstalu, i\u00f0 f\u00f8royskir LGBT\u2019arar uppliva."}, {"text_idx": "#000008", "text": "I\u0301 morgun var klumman i\u0301 Kringvarpinum nokkso politisk spi\u0301sk, og fall fleiri fo\u0301lkum fyri bro\u0301sti\u00f0. Eg skal vi\u00f0ganga, at eg var millum teirra, i\u00f0 setti te\u2019i\u00f0 i\u0301 ha\u0301lsin. Hilmar Jan Hansen, i\u00f0 vanliga er ein skilago\u0301\u00f0ur bla\u00f0ma\u00f0ur, hev\u00f0i skriva\u00f0 um burkaforbo\u00f0i\u00f0. Eitt forbo\u00f0, sum i\u0301 mi\u0301nari metan er i\u0301 besta lagi\u00f0 o\u0301ney\u00f0ugt, nokk r\u00e6ttiliga fjollutt og nokk eisini i\u0301 stri\u0301\u00f0 vi\u00f0 altjo\u0301\u00f0a mannar\u00e6ttindi."}, {"text_idx": "#000009", "text": "Fyri ikki at kalla ein spaka fyri ein spaka, hevur man i\u0301 Danmark (og F\u00f8royum) heldur tosa um maskeringsforbo\u00f0, og ho\u0301ast hetta nokk b\u00e6\u00f0i forbjo\u0301\u00f0ar fallhja\u0301lmum, br\u00f8lapum og gry\u0301lum, so hava vaksin fo\u0301lk i\u0301 fullum a\u0301lvara umr\u00f8tt hetta. Argumenti\u00f0 hevur veri\u00f0, at man ikki kann forbjo\u0301\u00f0a burka, ti\u0301 ta\u00f0 er religi\u00f8s forfylging, og ti\u0301 ikki kann lo\u0301ggevast. Ti\u0301 ma\u0301 man gera eina lo\u0301g, i\u00f0 umfatar onnur ting eisini. Hetta er beinlei\u00f0is ta\u0301puligt. Vil man gera religi\u00f8sa forfylging, so skal man i\u0301 minsta lagi standa vi\u00f0 ta\u00f0."}, {"text_idx": "#000010", "text": "Hilmar Jan hevur loyvi at hava si\u0301na meining, fri\u00f0ur veri\u00f0 vi\u00f0 ti\u0301. Men hann skriva\u00f0i to\u0301 eitt, i\u00f0 ikki passar: At hesi sum vildu verja r\u00e6ttin hja\u0301 kvinnum at bera burka, vo\u0301ru tey somu sum a\u0301vara\u00f0 mo\u0301ti krossum og \u00f8\u00f0rum kristnum symbolum i\u0301 almenna ru\u0301minum."}, {"text_idx": "#000011", "text": "Hetta passar stutt sagt ikki, tey i\u00f0 a\u0301vara\u00f0 mo\u0301ti krossum og li\u0301knandi eru ikki no\u0301gv um okkara lei\u00f0ir. Men ta\u00f0 er sera kent i\u0301 eitt nu\u0301 Fraklandi, har ta\u00f0 nettupp eru somu fo\u0301lk, sum vilja hava burkaforbo\u00f0 har, i\u00f0 a\u0301vara mo\u0301ti krossum og \u00f8\u00f0rum."}, {"text_idx": "#000012", "text": "Men hvi\u0301 skal burka forbjo\u0301\u00f0ast?"}, {"text_idx": "#000013", "text": "Ta\u00f0 eru typiskt tv\u00e6r ors\u00f8kir til at vilja forbjo\u0301\u00f0a burka, onnur o\u0301sympatisk og hin sympatisk. Tann mest vanliga ors\u00f8kin, er eitt brennandi ynski um at fa\u0301a muslimar at fara av landinum, ella i\u0301 \u00f8llum f\u00f8rum gera li\u0301vi\u00f0 torf\u00f8rt fyri muslimar, i\u00f0 bu\u0301gva her."}, {"text_idx": "#000014", "text": "Hin ors\u00f8kin er meira sympastisk, nemmiliga at burka er kvinnuku\u0301gan. Burka ver\u00f0ur av no\u0301gvum familjum kravt, og kvinnan hevur ikki r\u00e6tt til at avgera sja\u0301lv. Hetta er eitt ku\u0301gandi element, har kvinnan missur si\u0301n seksualitet, og harvi\u00f0 eisini no\u0301gv av ti\u0301 valdi, i\u00f0 hon hevur a\u0301 monnum."}, {"text_idx": "#000015", "text": "Eg eri faktiskt sympatiskur fyri einum burkaforbo\u00f0. Eg haldi ikki, at a\u0301tru\u0301na\u00f0ur skal sleppa at ku\u0301ga fo\u0301lk. Undirtrykkjan av seksualiteti, uppliva vit eisini i\u0301 kristnum samkomum her heima, har ung fa\u0301a forbo\u00f0 fyri kynsligari samveru, a\u0301\u00f0renn tey eru gift. Hetta at nokta ungdo\u0301mi naka\u00f0 so grundleggjandi er i\u0301 stri\u0301\u00f0 vi\u00f0 teirra na\u0301ttu\u0301ru."}, {"text_idx": "#000016", "text": "Ti\u0301 skilji eg v\u00e6l tankan um, at eitt burkaforbo\u00f0 kundi veri\u00f0 vi\u00f0 til at givi\u00f0 muslimskum kvinnum meira fr\u00e6lsi. Men samstundis mugu vit vir\u00f0a, at fo\u0301lk hava ein a\u0301tru\u0301na, og ti\u0301 kunnu vit illa forbjo\u0301\u00f0a burka\u2019um ella a\u00f0rari seksuellari undirtrykkjan, i\u00f0 er partur av samkomuli\u0301vinum. Ikki uttan so, at vit fara um eitt mark, i\u00f0 eg ikki havi hug at fara um."}, {"text_idx": "#000017", "text": "Er a\u0301tru\u0301na\u00f0ur ors\u00f8k at loyva misbrotum?"}, {"text_idx": "#000018", "text": "Eg haldi sja\u0301lvandi, at a\u0301tru\u0301narligir bo\u0301lkar, i\u00f0 onkursvegna gera seg inn a\u0301 onnur, eitt nu\u0301 vi\u00f0 umskering, eiga at ver\u00f0a ste\u00f0ga\u00f0ir. Er ta\u00f0 t.d. ein l\u00e6kni, medisinma\u00f0ur, imamur ella rabbinari, i\u00f0 umsker eitt barn, so eigur vi\u00f0komandi at fa\u0301a eina langa fongsulsrevsing. Men burkakrav og fornoktan av kynsli\u0301vi, eru ikki heilt i\u0301 somu kategori."}, {"text_idx": "#000019", "text": "So at revsa fo\u0301lk fyri at ganga i\u0301 burka, ta\u00f0 er i\u0301 mi\u0301nari ver\u00f0 at fara ov langt."}, {"text_idx": "#000020", "text": "Kunnu tey politiskt korrektu ikki tiga, til li\u0301kini eru k\u00f8lna\u00f0i?"}, {"text_idx": "#000021", "text": "N\u00f8kurlunda solei\u00f0is skriva\u00f0i ein av mi\u0301num Facebook vinum i\u0301 kv\u00f8ld. Eg eri nokk ein av hesum, i\u00f0 hann ly\u0301sir sum politiskt korrektan. Um alternativi\u00f0 er \u201cp\u00f8bil vi\u00f0 hvi\u0301sl\u201d, so vil eg fegin vera politiskt korrektur."}, {"text_idx": "#000022", "text": "Haldi to\u0301 ti\u0301anverri als ikki, at tolsemisbo\u00f0skapurin er politiskt korrektur. Alsamt fleiri eru farin at dansa eftir pi\u0301punum hja\u0301 ISIS og h\u00f8graveinginum. Ja eg meti, at hesir partar pu\u0301ra o\u0301tilvita\u00f0 eru i\u0301 einum hugsjo\u0301narligum samstarvi og melodiurin i\u0301 teirra pi\u0301pum er tann sami."}, {"text_idx": "#000023", "text": "Eg hoyrdi einafer\u00f0 i\u0301 einum filmi, ein h\u00f8gra ekstremist, i\u00f0 virdi svartar rastistar, ti\u0301 teir eisini gingu inn fyri skilna\u00f0 millum rasur. Ta\u00f0 er ti\u0301anverri so, at ISIS og no\u0301gvir h\u00f8gravendir ekstremistar hava no\u0301gv til felags."}, {"text_idx": "#000024", "text": "Ta\u00f0 er so eingin ivi um, at ta\u00f0, sum vit upplivdu i\u0301 Pari\u0301s fri\u0301ggjakv\u00f8ldi\u00f0, er kri\u0301ggj."}, {"text_idx": "#000025", "text": "I\u0301 Evropa og Nor\u00f0ur Amerika liva 1,2 mia fo\u0301lk. So ta\u0301 ISIS loypir a\u0301 og drepur 120-150 fo\u0301lk, so er ta\u00f0 ikki kri\u0301ggj i\u0301 vanligum forstandi, har tu\u0301 \u00e6tlar at minka um tali\u00f0 av evropearum, ateistum ella kristnum."}, {"text_idx": "#000026", "text": "Hetta er eitt taktiskt a\u0301lop a\u0301 Vesturheimin. Ta\u00f0 er fyri at skapa r\u00e6\u00f0slu, og fyri at fa\u0301a okkum at broyta okkara li\u0301vssti\u0301l, og fyri at fa\u0301a okkum at sleppa okkara tolsemismentan.\nSt\u00f8rsti sigurin hja\u0301 ISIS, Al Qaeda og \u00f8\u00f0rum islam basera\u00f0um terroristum er vaksandi fremmandahatri\u00f0, og muslimahatri\u00f0 i\u0301 Vesturheiminum."}, {"text_idx": "#000027", "text": "Megnar ISIS, at gera hetta til eitt ma\u0301l, har Vesturheimurin fer i\u0301 kri\u0301ggj vi\u00f0 Islam, so er kri\u0301ggi ikki longur millum svakar ekstremistar og vesturheimin, men eitt regulert heimskri\u0301ggj millum Vesturheimin og eina mia. muslimar.\nEin dag sum i\u0301 dag, er ta\u00f0 av alsto\u0301rur ty\u0301dningi, at vit \u00f8ll taka fra\u0301st\u00f8\u00f0u fra\u0301 ekstremistum. At moderatir muslimar, kristin, ateistar og onnur standa saman, og tryggja okkum, at okkara samfelag berjir ni\u00f0ur relisgi\u00f8sar ekstremistar. Ti\u0301 hetta kri\u0301ggi\u00f0 er i\u0301 veruleikanum millum radikal og moderat. Um vit moderatu ikki skilja, hv\u00f8nn hetta stri\u0301\u00f0i\u00f0 er i\u0301millum, og um vit ikki fara inn i\u0301 stri\u0301\u00f0i\u00f0, so ver\u00f0ur endin galin."}, {"text_idx": "#000028", "text": "Ein dama skriva\u00f0i a\u0301 Facebook i\u0301 kv\u00f8ld, at vit hava veri\u00f0 ov tolsom og ikki sett okkum inn i\u0301, hvat ta\u00f0 vil siga at loyva muslimum at byggja moskeir og harvi\u00f0 at dyrka ta\u00f0 ekstremu si\u0301\u00f0una av islam."}, {"text_idx": "#000029", "text": "Ju\u0301st ta\u00f0, at ein vanlig f\u00f8roysk dama skrivar og meinar hatta, er ein sigur fyri ISIS. Sja\u0301lvandi skulu muslimar sleppa at byggja moskeir (kirkjur), og li\u0301ka sja\u0301lvandi skulu muslimar ikki go\u0301\u00f0taka, at ekstremisma sleppur at tri\u0301vast i\u0301 teirra moskeum."}, {"text_idx": "#000030", "text": "Vit gra\u0301ta og syrgja i\u0301 dag um tey no\u0301gvu dey\u00f0u og um tey no\u0301gvu s\u00e6rdu. Men vit, sum berjast mo\u0301ti ekstremistum, skulu ikki tiga, i\u0301 dag! Vit skulu vera har, og tryggja, at \u00f8\u00f0in vendur r\u00e6ttan veg. Tryggja at o\u0301tilvita\u00f0u skutilssveinarnir hja\u0301 ISIS a\u0301 h\u00f8graveinginum ikki sleppa at seta dagsskra\u0301nna, og gera hetta til eitt stri\u0301\u00f0 millum okkum og islam."}, {"text_idx": "#000031", "text": "Eg eri Charlie, er bo\u00f0skapurin, i\u00f0 allur heimurin savnast um nu\u0301."}, {"text_idx": "#000032", "text": "R\u00e6\u00f0uleikarnir i\u0301 Pari\u0301s vi\u0301sa alt ov v\u00e6l, at okkara samfelagsskipan og okkara mannar\u00e6ttindi eru ho\u0301tt. Vit mugu onganti\u0301\u00f0 go\u0301\u00f0taka, ella bera i\u0301 b\u00f8tuflaka fyri ti\u0301li\u0301kum a\u0301lopum sum hesum. Ti\u0301 hetta er ikki bara eitt ho\u0301pdra\u0301p, hetta er eitt a\u0301lop a\u0301 okkara grundvir\u00f0i sum samfelag."}, {"text_idx": "#000033", "text": "Talufr\u00e6lsi\u00f0 er ein av grundarsteinunum, i\u00f0 vit byggja okkara fo\u0301lkar\u00e6\u00f0i a\u0301, hetta er eini mannar\u00e6ttindi, og mannar\u00e6ttindi skulu vir\u00f0ast! Tey eru ikki til forhandlingar!"}, {"text_idx": "#000034", "text": "Ti\u0301 velji eg eisini at deila omanfyristandandi mynd, Je Suis Charlie, i\u00f0 merkir stutt \u201cEg eri Charlie\u201d. I\u0301 na\u0301tt eru vit, sum vilja fr\u00e6lsi og mannar\u00e6ttindi, Charlie."}, {"text_idx": "#000035", "text": "Charlie Hebdo er vor\u00f0i\u00f0 i\u0301myndin av talufr\u00e6lsinum, og stri\u0301\u00f0num fyri hesum fr\u00e6lsi."}, {"text_idx": "#000036", "text": "I\u0301 kjalarv\u00f8r\u00f0inum av r\u00e6\u00f0uligu hendingini hava h\u00f8gravendir ekstremistar va\u0301lga\u00f0 s\u00e6r i\u0301 henni, og bru\u0301kt hana sum eitt k\u00e6rkomi\u00f0 ambo\u00f0 i\u0301 si\u0301num o\u0301fantaliga a\u0301gangi mo\u0301ti \u00f8llum muslimum."}, {"text_idx": "#000037", "text": "I\u0301 besta ekstremist anda, skera tey allar muslimar yvir ein kamb, og bru\u0301ka hesa r\u00e6\u00f0uligu hending sum bensin til hatri\u00f0 mo\u0301ti fremmandum. Hetta er ikki i\u0301 Charliesa anda, ti\u0301 bla\u00f0i\u00f0 hevur nevniliga speiriki\u00f0 alla ekstremismu, og arbeitt fyri fr\u00e6lsi og mo\u0301ti allari ku\u0301gan."}, {"text_idx": "#000038", "text": "Eg haldi ta\u00f0 vera fu\u0301lt, at ekstremistar bru\u0301ka hesa hending til gagns fyri si\u0301na hatursherfer\u00f0."}, {"text_idx": "#000039", "text": "Vit moderatu mugu standa saman mo\u0301ti ekstremistum, b\u00e6\u00f0i teimum muslimsku og teimum, i\u00f0 vit hava innanfyri okkara egnu b\u00f8gar\u00f0ar."}, {"text_idx": "#000040", "text": "To\u0301nin a\u0301 Facebook millum f\u00f8royingar seinastu dagarnar, si\u0301\u00f0an l\u00f8gma\u00f0ur bo\u00f0a\u00f0i fra\u0301, at hann vildi, at vit skuldu taka i\u0301 mo\u0301ti flo\u0301ttarfo\u0301lki, r\u00e6\u00f0ir meg. Ta\u00f0 ra\u0301ki\u00f0, i\u00f0 to\u0301nin umbo\u00f0ar er eksplodera\u00f0i aftana\u0301 a\u0301lopi\u00f0 a\u0301 Charlie Hebdo. Eg eri sannf\u00f8rdur, at hetta ra\u0301k, er ein sto\u0301r ho\u0301ttan mo\u0301ti manna\u00e6ttini."}, {"text_idx": "#000041", "text": "Eg skilji ikki hvat projekti\u00f0 hja\u0301 f\u00f8roysku hatursprofetunum er, no\u0301gv av teimum hava onganti\u0301\u00f0 hitt ein muslim, hava bu\u0301\u00f0 i\u0301 F\u00f8royum alt si\u0301tt li\u0301v, men er hjartaliga sannf\u00f8rd um, at islam og sostatt allir muslimar eru eitt problem, ta\u00f0 er r\u00e6\u00f0uliga viktikt, at siga hetta so ofta sum tilber. Men hvat \u00e6tla tey, ta\u00f0 loysir so einki at svi\u0301na fo\u0301lk til. Hvat er teirra loysn? Vilja tey avr\u00e6tta allar muslimar? L\u00e6sa teir inni i\u0301 Mi\u00f0eystri og so bumba Mi\u00f0eystur? Hvat er teirra projekt?"}, {"text_idx": "#000042", "text": "Eg havi skilt, at f\u00f8royskir ekstremistar hava eina hemmiliga losju a\u0301 Facebook, har tey undir heitinum \u201cFr\u00e6lsi fra\u0301 ku\u0301gan\u201d \u00f8sa hv\u00f8nn annan upp. Eg enda\u00f0i i\u0301 kjaki vi\u00f0 no\u0301gvar av hesum ekstremistum a\u0301 Facebook i\u0301 gja\u0301r, og ein teirra vi\u00f0gekk, at hann hev\u00f0i eitt ynski um, at l\u00e6sa allar muslimar inni i\u0301 Mi\u00f0eystri og atombumba teir, men ein av fremstu talsmonnunum hja\u0301 ekstremistunum var skjo\u0301tur at strika bo\u00f0ini."}, {"text_idx": "#000043", "text": "Lat okkum i\u0301sta\u00f0in gevast at kru\u0301pa u\u0301t i\u0301 ekstremismuna. Lat okkum \u00f8ll, o\u0301ans\u00e6\u00f0 a\u0301tru\u0301na, politiska sannf\u00f8ring ella hu\u0301\u00f0arlit savnast um n\u00e6strak\u00e6rleikan og tolsemi,. Lat okkum ikki gera mun a\u0301 fo\u0301lki, solei\u00f0is at vit ikki stoyta eitt nu\u0301 muslimskan ungdo\u0301m fra\u0301 okkum, so tey enda i\u0301 ekstremum islamiskum felagsskapum, har tey fa\u0301a pla\u0301ss og kenna seg vird. Lat okkum si\u0301ggja hesi menniskju sum ty\u0301dningarmiklar ressursir."}, {"text_idx": "#000044", "text": "St\u00f8rsti sigurin hja\u0301 teimum lallandi sv\u00f8ku islamisku yvirgangsmonnunum, i\u00f0 lupu a\u0301 World Trade Center, var ikki at drepa 2.966 fo\u0301lk, men at vit slaka\u00f0u perso\u0301nliga fr\u00e6lsi\u00f0 i\u0301 okkara samfelag, vit sluppu vir\u00f0ingini fyri mannar\u00e6ttindum, sum a\u0301\u00f0renn ta\u00f0 var ein grundarsteinur i\u0301 okkara samfelag."}, {"text_idx": "#000045", "text": "Fyrr i\u0301 a\u0301r kom hetta eisini til F\u00f8royar, ta\u0301 Osama Bin Laden kundi smi\u0301la i\u0301 gr\u00f8vini, ta\u0301 Elsebeth Mercedes og F\u00f8roya l\u00f8gma\u00f0ur Kaj Leo Holm Johannesen, sto\u0301u a\u0301 odda fyri ho\u0301pney\u00f0t\u00f8kini hja\u0301 samgonguni av okkara privatli\u0301vi vi\u00f0 sonevnda avlurtingarpakkanum."}, {"text_idx": "#000046", "text": "Lati\u00f0 okkum veruliga vera Charlie, og saman stri\u0301\u00f0ast fyri mannar\u00e6ttindum og fr\u00e6lsi."}, {"text_idx": "#000047", "text": "Lati\u00f0 okkum byggja okkara stri\u0301\u00f0 mo\u0301ti ekstremistum a\u0301 vir\u00f0ing og k\u00e6rleika."}, {"text_idx": "#000048", "text": "Jo\u0301lakalendarin 7. desember \u2013 dagsins ga\u0301va til ti\u0301n"}, {"text_idx": "#000049", "text": "Dagsins jo\u0301laga\u0301va ver\u00f0ur ein av teimum tyngru, ta\u00f0 tykist sum okkara samfel\u00f8g i\u0301 vesturheiminum hava tapt stri\u0301\u00f0i\u00f0 mo\u0301ti yvirgongsmonnum, nettupp ti\u0301, at eftir 11. september fo\u0301ru vit a\u0301 kompromis vi\u00f0 tey grundvir\u00f0i, i\u00f0 vit byggja okkara samfelag a\u0301. Eitt nu\u0301 er pi\u0301ning vor\u00f0in ein alment go\u0301\u00f0kendur avhoyringarteknikkur aftur. Hetta fo\u0301ru vit i\u0301 okkara parti av heiminum annars fra\u0301, samstundis, sum vit gj\u00f8rdust meira sivilisera\u00f0i."}, {"text_idx": "#000050", "text": "Eg fari at vi\u00f0m\u00e6la eina bo\u0301k at lesa, vi\u00f0m\u00e6li fer sja\u0301lvandi fyrst og fremst u\u0301t til okkara politikarar, i\u00f0 gera okkara lo\u0301gir, men bo\u0301kin er b\u00e6\u00f0i a\u0301hugaverd og l\u00e6ttlisin, so \u00f8ll a\u0301ttu at lisi\u00f0 hana. Ta\u00f0 er bo\u0301lkin hja\u0301 italska filosoffinum Cesare Beccaria \u201cUm lo\u0301garbrot og revsing\u201d, bo\u0301kin er ikki t\u00f8k a\u0301 f\u00f8royskum, men er t.d. at fa\u0301a i\u0301 einari fi\u0301nari danskari umseting."}, {"text_idx": "#000052", "text": "Cesare Beccaria, i\u00f0 var ein av undangongumonnunum, til okkara r\u00e6ttarsamfelag ly\u0301sti trupulleikan vi\u00f0 pi\u0301ning solei\u00f0is: Ein perso\u0301nur, i\u00f0 einki hevur at goyma, ver\u00f0ur try\u0301stur til at finna uppa\u0301 okkurt fyri at ste\u00f0ga her-og-nu\u0301 pi\u0301nuni. Pi\u0301ningin er so o\u0301gvislig, og einasti vegur u\u0301r henni er at vi\u00f0ganga okkurt, satt ella falskt gerst li\u0301kamiki\u00f0. Me\u00f0an ein, i\u00f0 er sekur, kann ver\u00f0a meira herdur, og ti\u0301 ikki vi\u00f0gongur og um vi\u00f0komandi u\u0301ttalar seg, er ta\u00f0 ikki ney\u00f0turviliga sannleikan, i\u00f0 hann fortelur. Sostatt eru upply\u0301singar, i\u00f0 koma fram i\u0301 einari ti\u0301li\u0301kari st\u00f8\u00f0u pu\u0301ra o\u0301bru\u0301kiligir og mangla tru\u0301vir\u00f0i."}, {"text_idx": "#000053", "text": "Beccaria vi\u0301sti harumframt a\u0301, at pi\u0301ning var vi\u00f0 til at her\u00f0a samfelagi\u00f0 og elva til meira har\u00f0skap."}, {"text_idx": "#000054", "text": "Nu\u0301 i\u0301 jo\u0301lama\u0301na\u00f0inum, er ein jo\u0301lakalendari er a\u0301 hv\u00f8rjum horni. M\u00e6r so li\u0301kt, so vil eg ikki skilja meg burturu\u0301r, so sja\u0301lvandi er eisini ein jo\u0301lakalendari her a\u0301 Nudlum."}, {"text_idx": "#000055", "text": "Hv\u00f8nn dag fram til jo\u0301la deili eg okkurt gott vi\u00f0 tykkum. Ta\u00f0 kann vera ein go\u0301\u00f0ur sangur, ein go\u0301\u00f0 mynd, ein yrking, eitt vi\u00f0m\u00e6li, ein leinkja, eitt filmklipp, ein s\u00f8ga, ein ga\u0301ta ella okkurt heilt anna\u00f0."}, {"text_idx": "#000056", "text": "Seinastu 19 a\u0301rini ella so, havi eg havt pakkakalendarar til synir mi\u0301nar, li\u0301ltar ga\u0301vur, summar jo\u0301laligar, a\u00f0rar ikki so jo\u0301laligar. Solei\u00f0is ver\u00f0ur eisini her a\u0301 Nudlum."}, {"text_idx": "#000057", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag.\nTykkum ynskist eini go\u0301\u00f0 jo\u0301l."}, {"text_idx": "#000058", "text": "Ta\u00f0 er onganti\u0301\u00f0 i\u0301 ordan at skjo\u0301ta b\u00f8rn!"}, {"text_idx": "#000059", "text": "Eg hoyri argumentini, at I\u0301srael ma\u0301 verja seg, eg hoyri argumentini, at Hamas bru\u0301kar b\u00f8rn sum skj\u00f8ldur. Men eg ma\u0301 siga, um ti\u0301n fi\u0301ggindi bru\u0301kar b\u00f8rn sum skj\u00f8ldur, so skalt tu\u0301 altso lata vera vi\u00f0 at skjo\u0301ta! Serliga skalt tu\u0301 lata vera vi\u00f0 at skjo\u0301ta tey vi\u00f0 rakettum og bumbum!"}, {"text_idx": "#000060", "text": "Lat meg endurtaka: Ta\u00f0 er onganti\u0301\u00f0 i\u0301 ordan at skjo\u0301ta b\u00f8rn!"}, {"text_idx": "#000061", "text": "A\u0301 ba\u0301\u00f0um si\u0301\u00f0um eru sterkar kreftir, i\u00f0 ynskja kri\u0301ggj, a\u0301 ba\u0301\u00f0um si\u0301\u00f0um eru fo\u0301lk, i\u00f0 tjena uppa\u0301 kri\u0301ggj."}, {"text_idx": "#000062", "text": "A\u0301 ba\u0301\u00f0um si\u0301\u00f0um er go\u0301\u00f0 fo\u0301lk og o\u0301nd fo\u0301lk. Men ta\u0301 239 b\u00f8rn er dey\u00f0, so eiga vit at semjast um, at okkurt er heilt gali\u00f0."}, {"text_idx": "#000063", "text": "Eg skilji stutt sagt ikki tykkum, i\u00f0 taka st\u00f8\u00f0u vi\u00f0 einum av p\u00f8rtunum i\u0301 hesum stri\u0301\u00f0num."}, {"text_idx": "#000064", "text": "Um tu\u0301 bru\u0301kar b\u00f8rn sum skj\u00f8ldur, so ert tu\u0301 eitt reyvarhol."}, {"text_idx": "#000066", "text": "Her eru talan um tvey sty\u0301ri, i\u00f0 a\u0301ttu at veri\u00f0 sett fra\u0301 og koyrd i\u0301 fongsul!"}, {"text_idx": "#000067", "text": "Go\u0301\u00f0u f\u00f8royingar lati\u00f0 vera vi\u00f0 at stu\u00f0la barnadra\u0301pi\u00f0."}, {"text_idx": "#000068", "text": "Samb\u00e6rt Ekstra Bladet, so var yngsta offri\u00f0 3 ma\u0301na\u00f0ir gamalt, hvussu kann nakar stu\u00f0la ti\u0301?"}, {"text_idx": "#000069", "text": "166 av b\u00f8rnunum vo\u0301ru undir 12 a\u0301r, eg havi ein son, sum er 12 a\u0301r, ein sum 10 a\u0301r og ein sum er 6 a\u0301r. Eg kann ikki i\u0301mynda m\u00e6r pi\u0301nuna, i\u00f0 \u00f8ll foreldrini og systkini f\u00f8la um missin. Eg kann satt at siga ikki i\u0301mynda m\u00e6r eina einastu st\u00f8\u00f0u, har eg helt, at ta\u00f0 var ok, at onkur skeyt mi\u0301ni b\u00f8rn. Ti\u0301 ta\u00f0 er ikki ok, at skjo\u0301ta b\u00f8rn!"}, {"text_idx": "#000070", "text": "Ney\u00f0ugt er, at mannar\u00e6ttindado\u0301msto\u0301lurin tra\u00f0kar inn og bu\u0301rar b\u00f8lmennini i\u0301 i\u0301sraelsku og palestinensku barnamordarastjo\u0301rnunum inni\u00f0, og smitar lykilin burt!"}, {"text_idx": "#000072", "text": "F\u00f8royar eru eitt alt ov li\u0301ti\u00f0 land til at geva l\u00f8gregluni so vi\u0301\u00f0fevndar heimildir, sum avlurtingarpakkin gevur. Hetta er og ver\u00f0ur dy\u0301nulyftan. Lat meg forkla\u0301ra hvi\u0301."}, {"text_idx": "#000073", "text": "Eg tosa\u00f0i vi\u00f0 eina go\u0301\u00f0a vinkonu nu\u0301 ein dagin, hon helt, at ta\u00f0 var fi\u0301nasta slag at fa\u0301a handan avlurtingarpakkan, ti\u0301 um man einki hev\u00f0i at goyma, so var einki at r\u00e6\u00f0ast. Hetta er umlei\u00f0 sami bo\u00f0skapur, sum Elsebeth Mercedis i\u0301 \u00f8\u00f0i royndi at br\u00f8la u\u0301t i\u0301 L\u00f8gtinginum."}, {"text_idx": "#000074", "text": "Kaj Leo hevur eisini roynt at pr\u00e6dika bo\u00f0skapin, um at ta\u00f0 bara eru kriminell, sera kriminell fo\u0301lk, i\u00f0 vera rakt av hesum pakkanum. Well, Kaj Leo, Elsebeth og vinkonan, ta\u00f0 er ta\u00f0 so slett og aldeilis ikki."}, {"text_idx": "#000075", "text": "Hvussu langt si\u0301\u00f0an er ta\u00f0, at tu\u0301 hev\u00f0i eina perso\u0301nliga samr\u00f8\u00f0u vi\u00f0 onkran, i\u00f0 tu\u0301 veruliga ikki vil, at nakar annar skal hoyra. Fyri mi\u0301tt vi\u00f0komandi var ta\u00f0 mikudagin, ein go\u0301\u00f0 og long samr\u00f8\u00f0a vi\u00f0 ein go\u0301\u00f0an vin, um ta\u00f0, i\u00f0 fyllur hjarta. Her vo\u0301ru konufo\u0301lk, b\u00f8rnini, arbei\u00f0i, vinir og trupulleikar hja\u0301 m\u00e6r og honum a\u0301 lofti. No\u0301gv av hesum skal eingin annar sleppa at hoyra. Tit hava ivaleyst sja\u0301lvi havt li\u0301knandi samr\u00f8\u00f0ur."}, {"text_idx": "#000076", "text": "Men so siga Elsebeth og Kaj Leo, at um eg ikki eri undir illgruna fyri o\u0301gvisligan kriminalitet, so eri eg ikki i\u0301 vanda. Ti\u0301 so hava tey ikki atgongd til mi\u0301nar telefonsamr\u00f8\u00f0ur."}, {"text_idx": "#000077", "text": "Well, hetta er svartasta lygn!"}, {"text_idx": "#000078", "text": "Eina telefonsamr\u00f8\u00f0a er millum tveir partar, og bert ein av p\u00f8rtunum ny\u0301tist at vera undir illgruna fyri kriminalitet, fyri at tey skulu sleppa at lurta."}, {"text_idx": "#000079", "text": "Sostatt kann eg risikera, at mi\u0301nar dju\u0301pastu kenslur ver\u00f0a eftirlurta\u00f0ar av l\u00f8greglumonnum, i\u00f0 eg kenni og m\u00f8ti til dagligt. Ikki ti\u0301 eg eri undir illgruna, men ti\u0301 eg ringi til ein vinmann, i\u00f0 er undir illgruna fyri kriminalitet. Hetta ho\u0301ast eg eri pu\u0301ra o\u0301sekur, og ho\u0301ast vinma\u00f0urin eisini er o\u0301sekur, men undir illgruna."}, {"text_idx": "#000080", "text": "ST hevur mett hesa lo\u0301gina ov vi\u0301\u00f0fevnda, og vi\u0301st a\u0301, at hon ikki er i\u0301 tra\u0301 vi\u00f0 mannar\u00e6ttindi. Men her velur Elsebeth Mercedis so at gera si\u0301na egnu definitio\u0301n av, hvat mannar\u00e6ttindi eru:\u2028\u2028\u201dtit tosa um mannar\u00e6ttindini, men eg haldi ta\u00f0 er mannar\u00e6ttindi at hava ta\u00f0 trygt og fyribyrgja kriminaliteti\u201d"}, {"text_idx": "#000081", "text": "Ju\u0301 vit kunnu \u00f8ll vera samd um, at vit eiga at fyribyrgja kriminaliteti, men hvussu no\u0301gv vilja vit lata av okkara r\u00e6ttindum, fyri at man m\u00f8guliga kla\u0301rar at avdu\u0301ka onkran kriminellan?"}, {"text_idx": "#000082", "text": "Hetta ma\u0301li\u00f0 er sera prinsipielt, og m.a. loyvir ta\u00f0 l\u00f8gmanni at seta eina kunnger\u00f0 i\u0301 verk, um at alt okkara telesamskifti skal goymast i\u0301 t.d. eitt a\u0301r, so farast kann afturumaftur og lurta at ti\u0301."}, {"text_idx": "#000083", "text": "Elsebeth Mercedis br\u00f8la\u00f0i fer\u00f0 eftir fer\u00f0 i\u0301 tinginum, at tingi\u00f0 ikki vi\u00f0 hesari lo\u0301gga\u0301vu gav hesa heimild, men ta\u00f0 passar ikki, ta\u00f0 er bara Mercedis, i\u00f0 ikki skilur or\u00f0i\u00f0 heimild."}, {"text_idx": "#000084", "text": "Ein ti\u0301li\u0301k loggning, sum tey nevna hetta, flytur marki\u00f0 fyri okkara privatli\u0301vi, okkara samr\u00f8\u00f0ur vi\u00f0 vinir, familju, konur, b\u00f8rn, elskarar, elskarindur, prestar, sakf\u00f8rar, sa\u0301larfr\u00f8\u00f0ingar og fi\u0301ggindar eru ikki longur millum okkum og tey, t\u00e6r eru millum okkum og tey og samfelagi\u00f0. Til einhv\u00f8rja ti\u0301\u00f0, kann l\u00f8greglan, fa\u0301a atgongd til alt hetta tilfar, og vil ein hackari sleppa framat ti\u0301, so ger hann eisini ta\u00f0."}, {"text_idx": "#000085", "text": "Kritikarar av uppskotinum vi\u0301sa eisini a\u0301, at enn eru ikki nevniverd d\u00f8mi um, at hendan avlurting hevur havt konkret u\u0301rslit vi\u00f0 s\u00e6r, i\u00f0 man ikki kundi fingi\u00f0 a\u0301 annan ha\u0301tt. I\u0301sta\u00f0in er talan um, at vit bru\u0301ka no\u0301gvar pengar, i\u00f0 kundu veri\u00f0 bru\u0301ktir no\u0301gv betur og at vit geva r\u00e6ttin til okkara privatli\u0301v fra\u0301 okkum."}, {"text_idx": "#000087", "text": "Ja, nu\u0301 gingu nakrir dagar uttan ein rennitu\u0301r, og ennta\u0301 uttan, at eg annars havi gj\u00f8rt sto\u0301rvegis fysiskar venjingar, heldur ikki innandur\u00f0a. Ve\u00f0ri\u00f0 hevur veri\u00f0 av skr\u00e6puni til, so ta\u00f0 er umberingin fyri ikki at renna, umberingin innandur\u00f0a, well, hvat skal man siga."}, {"text_idx": "#000088", "text": "4,09 km uppa\u0301 25.13 minuttir, i\u0301 minsta lagi\u00f0 var ve\u00f0ri\u00f0 gott."}, {"text_idx": "#000089", "text": "Men nu\u0301 havi eg so veri\u00f0 ein tu\u0301r i\u0301 kv\u00f8ld. Ve\u00f0ri\u00f0 var fi\u0301nt, og tu\u0301rurin gekk ni\u00f0an i\u0301 rundkoyringina a\u0301 Hamrinum, so oman eftir Glyvursvegnum og ni\u00f0an framvi\u00f0 AB-V\u00f8llinum, heilt inn a\u0301 botn og so u\u0301t aftur til g\u00f8tuna ni\u00f0an undir Kongavar\u00f0a."}, {"text_idx": "#000090", "text": "Deiligur tu\u0301rur a\u0301 go\u0301\u00f0ar 4 km, eftirsum eg rann eitt sindur aftur og fram uttanfyri her, ta\u0301 eg kom heim, so eg kom uppum 4 km."}, {"text_idx": "#000091", "text": "To\u0301nleikurin var fi\u0301nur, ta\u00f0 er ein Genius listi hja\u0301 m\u00e6r, sum eg gj\u00f8rdi u\u0301tfra\u0301 \u201cInto My Arms\u201d hja\u0301 Nick Cave, deiligur og inniligur to\u0301nleikur."}, {"text_idx": "#000092", "text": "Eg ma\u0301 annars siga, at mi\u0301nir tankar a\u0301 rennitu\u0301rinum hugsavna\u00f0u seg um hatta o\u0301almindiliga ljo\u0301ta lesarabr\u00e6vi\u00f0, i\u00f0 Agga Niclassen hev\u00f0i i\u0301 Sosialinum um vikuskifti\u00f0. Hann loypir beint a\u0301 Jo\u0301an H\u00f8gnesen, i\u00f0 herfyri bleiv interviewa av Prei, a\u0301lopi\u00f0 sny\u0301r seg um hennara st\u00f8\u00f0u sum transkynd, i\u00f0 Agga hevur ilt i\u0301 reyvini av. Ta\u00f0 er nokk ikki o\u0301hugsandi, at anna\u00f0 lag a\u0301 playlistanum hja\u0301 m\u00e6r, fekk meg at hugsa um hetta."}, {"text_idx": "#000093", "text": "Eg skal vi\u00f0ganga, at eg las bara ein tri\u00f0ing av greinini. Agga er so str\u00e6vin at lesa, at eg komi ikki i\u0301g\u00f8gnum hansara greinar, og eg v\u00e6nti eisini, satt at siga, at ta\u00f0 er meiningin."}, {"text_idx": "#000094", "text": "Henda greinin var so serliga ring at lesa, ti\u0301 hon umframt vanliga langdrigna og tunga ma\u0301lbur\u00f0in, var a\u0301loypandi mo\u0301ti einum menniskja, i\u00f0 m\u00e6r vitandi als ikki hevur uppibori\u00f0 ti\u0301li\u0301kt. Eg royndi me\u00f0an eg rann at finna eina ors\u00f8k til, at Agga velur at gera eitt ti\u0301li\u0301kt a\u0301lop. Eg havi fleiri fer\u00f0ir hitt mannin, virkar stak fittur, og so kemur knappiliga eitt ti\u0301li\u0301kt a\u0301lop."}, {"text_idx": "#000095", "text": "Ho\u0301ast eg royndi at hugsa ymisk alternetiv i\u0301gj\u00f8gnum, so kom ta\u00f0 aftur til mi\u0301n, at Agga kanska bara r\u00e6\u00f0ist samkyndleika og eisini transkyndleika. Ta\u00f0 er kanska heldur ikki so l\u00f8gi\u00f0, ti\u0301 Agga er uttan iva ofta vor\u00f0in misstikin fyri b\u00e6\u00f0i at vera samkyndur og transkyndur. Perso\u0301nliga skal eg vi\u00f0ganga, at ta\u00f0 er r\u00e6ttiliga ny\u0301liga, at eg fann u\u0301tav, at hann eftir \u00f8llum at d\u00f8ma er mannfo\u0301lk og nokk alti\u0301\u00f0 hevur veri\u00f0 ta\u00f0, ho\u0301ast eg alti\u0301\u00f0 havi ivast. Ivin sto\u0301\u00f0st fyrst og fremst av, at ta\u00f0 er torf\u00f8rt at d\u00f8ma fra\u0301 u\u0301tstjo\u0301ndini. Men eisini navni\u00f0 Agga er eitt sindur ringt at meta um."}, {"text_idx": "#000096", "text": "Well, okkurt hugsar man um, ta\u0301 man rennur."}, {"text_idx": "#000098", "text": "Lippukassin: Vegurin til ta\u00f0 vinarliga samfelagi\u00f0"}, {"text_idx": "#000099", "text": "Um vit ikki dagf\u00f8ra lo\u0301gina um hju\u0301narband, hava vit valt mannar\u00e6ttindini fra\u0301 og Mo\u0301seslo\u0301g ver\u00f0ur vi\u00f0tikin."}, {"text_idx": "#000100", "text": "Eg spyrji, hvat ver\u00f0ur ta\u0301 ta\u00f0 n\u00e6sta sum fundamentalistarnir fara at krevja?"}, {"text_idx": "#000101", "text": "Ver\u00f0ur ta\u00f0, at svi\u0301nakj\u00f8t skal forbjo\u0301\u00f0ast? (eingin fani skal taka mi\u0301tt bacon)"}, {"text_idx": "#000102", "text": "Ella ta\u00f0, at kvinnurnar skulu u\u0301t um by\u0301gar\u00f0arnar, ta\u0301 t\u00e6r hava ma\u0301nasju\u0301ku?"}, {"text_idx": "#000103", "text": "Ella ta\u00f0 at vit ikki mugu fara i\u0301 bru\u0301su saman i\u0301 svimjih\u00f8llini?"}, {"text_idx": "#000104", "text": "Nei, lat okkum heldur arbei\u00f0a fyri einum samfelag, har eingin ver\u00f0ur ku\u0301ga\u00f0ur og mannar\u00e6ttindini ver\u00f0a vird. Ta\u00f0 er ta\u00f0 samfelagi\u00f0, i\u00f0 eg ynski m\u00e6r, ta\u00f0 er ta\u00f0 vinarliga f\u00f8royska samfelagi\u00f0 i\u0301 blo\u0301ma!"}, {"text_idx": "#000105", "text": "Samfelagi\u00f0, har eg kann elska tann eg vil, o\u0301ans\u00e6\u00f0 kyn, og har eg kann eta bacon vi\u00f0 go\u0301\u00f0ari matarlyst."}, {"text_idx": "#000106", "text": "Les alla r\u00f8\u00f0una, i\u00f0 eg helt i\u0301 sambandi vi\u00f0, at Vendetta konsertfer\u00f0in, i\u00f0 200 skipa\u00f0i fyri saman vi\u00f0 Unga Tjo\u0301\u00f0veldinum enda\u00f0i vi\u00f0 einum braki i\u0301 Sjo\u0301nleikarhu\u0301sinum, r\u00f8\u00f0an er akkura\u0301t li\u0301ka aktuell i\u0301 dag, sum ta\u0301. Kanska uppaftur aktuellari, nu\u0301 Elsubeth Mercedes og onnur royna at sylta hju\u0301narbandslo\u0301gina i\u0301 eini nevnd, og fo\u0301lk i\u0301 samgonguni, sum ikki eru pillby\u0301tt fara at fella eina lo\u0301garbroyting, i\u00f0 tey ganga innfyri."}, {"text_idx": "#000107", "text": "Eg lati loki\u00f0 upp a\u0301 lippukassanum og stingi hondina ni\u00f0ur og taki fram brot u\u0301r onkrari grein u\u0301r savninum"}, {"text_idx": "#000108", "text": "Nelson Mandela er slo\u0301kna\u00f0ur 95 a\u0301ra gamal, mettur av d\u00f8gum, ho\u0301ast hann misti no\u0301gv a\u0301r i\u0301 klivanum a\u0301 Robben Island, so avrika\u00f0i hann meira fyri mannar\u00e6ttindi i\u0301 heimlandinum enn nakar annar."}, {"text_idx": "#000109", "text": "L\u00f8gi\u00f0 at hugsa s\u00e6r, hvussu l\u00f8gin lagnan er, eg havi i\u0301 dag s\u00e6\u00f0 ein vamlisligan leik, har teir tinglimirnir hja\u0301 samgonguni, i\u00f0 hava eitt vet av vir\u00f0ing fyri mannar\u00e6ttindum, so\u0301tu sum nevslignir lundar og tagdu, alt me\u00f0an ekstremistar krupu fram, og u\u0301ttala\u00f0u seg vegna samgonguna."}, {"text_idx": "#000110", "text": "Bo\u00f0ini fra\u0301 l\u00f8gmanni viga\u00f0u meira enn sannf\u00f8ring, mannar\u00e6ttindi og n\u00e6stra k\u00e6rleiki."}, {"text_idx": "#000111", "text": "Men aftur til lagnuna, eftir einum ti\u0301li\u0301kan dag, so koma dey\u00f0sbo\u00f0 um ein mann, i\u00f0 tordi at standa vi\u00f0 si\u0301nar meiningar, og offra\u00f0i alt fyri mannar\u00e6ttindi."}, {"text_idx": "#000112", "text": "Ja, munur er a\u0301 politikarum. Si\u0301ggi, at hesin sami l\u00f8gma\u00f0ur kallar Mandela ein kyndil i\u0301 kv\u00f8ld, vo\u0301nandi letur hann gl\u00e6muna av kyndlinum upply\u0301sa seg, so hann tekur mannar\u00e6ttindi fram um politiskan l\u00f8tuvinning."}]